钦定古今图书集成/明伦汇编/氏族典/第439卷 > 《廖用贤尚友录》 > 贾循
## 钦定古今图书集成/明伦汇编/氏族典/第439卷 > 《廖用贤尚友录》 > 贾循

按《唐书贾循传》：“循，京兆华原人。其先家常山。父会，有
高节，亲亡，负土成墓，庐其左手，莳松柏，时号关中曾
子。循有大略，苏颋为益州，表署列将。败吐蕃于西山，
三迁静塞军营田使，以功擢游击将军。安禄山兼平
卢节度，表为副。禄山反，循守幽州，颜杲卿招之，以倾
贼巢穴，循许可。为向润客等发其谋，贼缢之。建中二”
年，谥曰“忠。”